香港地的打工仔一向出名壓力大,只因要在工時長但人工又低的環境下生活,長期過著付出與收穫不成正比的日子,的確會令人變得厭世和失去希望。早前,一位連登仔就在網上發文求助,直指以一個剛從大學畢業踏入職場的新鮮人去計算,月入$15,000的他們要在物價極高的香港生活其實大有學問,不但搵兩餐晏仔食飽飯變成一件困難事,假如一個唔小心生病要睇醫生的話,該月更有機會連飯都無錢食!
連登仔呻香港物價高 職場新鮮人難生存
香港的打工仔工時長、人工低,不少行業做埋做埋只夠搵兩餐晏仔,而在物價持續上漲的大環境下,有時連食飯都要先諗過度過。早前,有連登仔就在討論區上以「老老竇竇 依家一餐食幾錢先正常」,只因以一位剛從大學畢業踏入職場的新鮮人計算的話,假設他們每月收入有$15,000元,「一個人住平平地租6000,搭車返工當每日20蚊,一個禮拜返六日,計埋自己出街當600」,而其他洗費如「社交娛樂計2000,日用品上網電話費剪頭髮1000蚊,水電煤1000蚊,3c電器傢私平均400蚊」,其實人工而經所剩無幾。
每月僅得4千蚊食飯 不慎生病即無飯食
按照發文者以上的計法,加上「唔買樓唔儲錢唔去旅行」,月入$15,000的人每月其實只得$4,000能夠用來食飯,「咁一日只可以洗差唔多130蚊,但好多餐廳都要60蚊一個飯,一個月差唔多冇錢淨」。又無奈地指出上述已是較樂觀的想法,只因「如果病X埋」,需要睇醫生額外花費的話,「分分鐘唔夠錢食飯,直接餓死」。
網民教路慳錢大計:兩餸飯幫到你
對很多人來說最簡單直接的慳錢方法就是由食方面著手,因此有大批網民紛紛留言分享自己的慳錢大計。有網民直指最方便快捷的方法是幫襯「兩餸飯」,惟有網民就表示「兩餸飯都貴左好多,以前20蚊,而家30幾蚊」,又苦呻「十幾年前可以餐餐茶記,依家得返雙餸同燒味飯」。亦有網民表示可以「1個人,自己煮,再分幾餐食」、「買磅生命麵包,加片芝士落啲茄汁,或者加果jam又一餐」。不過,亦有網民認為發文者月入僅$15,000的話,「真係無理由搬出嚟比$6000租,同屋企人住住先,咁你食玩方面可以洗多好多」。